paragraph_text: Osim predavačkih, obnašao je i ravnateljske dužnosti. Bio je direktorom Pedagoškog centra u Osijeku, a nakon odlaska u Zagreb 1960. je bio direktorom Sveučilišnog centra za pedagošku izobrazbu i istraživanje u Zagrebu sve dok nije postao redovnim sveučilišnim profesorom i znanstvenim savjetnikom. Nakon toga je bio direktorom međunarodnog znanstveno-istraživačkog projekta UNFPA.